Joshua Cheptegei

Joshua Kiprui Cheptegei (født 12. september 1996) er en ugandisk friidrettsutøver som konkurrerer i langdistanseløp. Han ble verdensmester på  meter i 2019, 2022 og 2023 samt olympisk mester på  meter i Sommer-OL 2020 i Tokyo.

Idrettskarriere 
2013
Ved det afrikanske studentmesterskapet i terrengløp 2013 kom Cheptegei på 3.-plass, bak hhv. Ronald Musagala og Bezabh Belay. 

2014
I mars 2014 deltok han ved student-VM i terrengløp, som ble arrangert i Uganda, der han vant herreklassen. Han deltok ved TCS World 10K Bangalore i mai, der han kom på 2.-plass, kun slått av kenyanske Geoffrey Kamworor Kipsang. 

Cheptegei deltok ved junior-VM i friidrett 2014 i Eugene i USA, der han vant 10.000 meter, foran de to kenyanske løperne Elvis Kipchoge Cheboi og Nicholas Mboroto Kosimbei. I juni vant han også 10.000 meter ved Golden Spike i Leiden i Nederland. 

Ved Afrikamesterskapet i friidrett 2014 deltok han både på 10.000 meter, men fullførte ikke løpet. 

2015
Han vant 10.000 meter ved Juniorafrikamesterskapet i friidrett 2015, der han satte ny mesterskapsrekord med tiden 29:58,70. Ved VM i terrengløp 2015 kom han på 11.-plass i juniorklassen, som løp 8 km. 

Ved Diamond League-stevnet i Eugene i juni satte han personlig rekord på 10.000 meter, med 27:27,57, og ble dermed tatt ut til VM i friidrett. Han representerte dermed landet sitt under VM i friidrett 2015 i Beijing, der han ble nummer 9 på 10 000 meter. I oktober deltok han ved ASICS Grand 10 Berlin, der han satte ny nasjonal rekord på 10 km med tiden 27:50, og han vant dette løpet.

2019 
Han vant 10 000 meter i VM 2019 i Doha.

2020

I et løp i Monaco 14. august 2020 satte han ny verdensrekord på 5 000 meter med tiden 12.35.36.

Under «World record day» i Valencia i Spania 7. oktober 2020 satte han også ny verdensrekord på 10 000 med tiden 26.11,02. 

2021
Han representerte Uganda under Sommer-OL 2020 i Tokyo og vant gull på  meter og sølv på  meter.

2022 
I VM 2022 i Eugene forsvarte han sitt VM-gull fra forrige VM.

Referanser

Eksterne lenker 
 
  Profil hos All-Athletics 

Ugandiske langdistanseløpere
Olympiske mestere for Uganda
Olympiske mestere i friidrett
Olympiske sølvmedaljevinnere for Uganda
Olympiske sølvmedaljevinnere i friidrett
Verdensmestere i friidrett for Uganda
Verdensmestere i terrengløp
VM-sølvmedaljevinnere i friidrett
Juniorverdensmestere i friidrett
Juniorafrikamestere i friidrett
Deltakere for Uganda under VM i friidrett 2015
Deltakere for Uganda under Sommer-OL 2016
Friidrettsutøvere under Sommer-OL 2016
Deltakere for Uganda under VM i friidrett 2017
Deltakere for Uganda under Samveldelekene 2018
Friidrettsutøvere under Samveldelekene 2018
Deltakere for Uganda under VM i friidrett 2019
Deltakere for Uganda under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Uganda under VM i friidrett 2022
Gullmedaljevinnere under samveldelekene for Uganda
Verdensrekordsettere i friidrett
Deltakere for Uganda under VM i friidrett 2023
Personer fra Eastern Region i Uganda